  Виталий Пронин История - арлэн вакытъёсыз выллем - весь вошъяське. Котькудӥзлэн кылэмез вань, луоз, веранэз: «Ваньмыз вылез - со ӟеч вунэтэм вужез». Та малпан туж умой возьматэ историлэсь, тужгес но геополитикалэсь, пуштроссэ.Ай школаын история урокъёсын дышетӥсьёс вераллязы: кун, кужым люкаса, котьку тыршылӥз выль музъемъёсты киултылыны. Озьы та нюръяськонын лябез кун бырылӥз, нош кужмоез эшшо но юнмалляз. Котькыӵе империя бырыны быгатоз, солэн азьлань улон-вылонэз герӟаськемын ке алама пала воштӥськонэн. Кылсярысь, Рим, Цезарь кивалтыку, кужмолэсь но кужмо вал. Цезарь кулэм бере ӝутӥзы Колизей - калык отын учкыса пукиз, кызьы адямиос ог-огзэс виё-вандыло. Таин сэрен улӥсь-вылӥсьёсты воштӥзы кадь - калык пӧлын адямиез вӧсь каронъёс, тулкымъяськонъёс кутскизы. Соин ик паймонэз ӧй вал - уйпалась лыктэмъёс, варваръёс, Римез ганяк киултӥзы. Котькуд государстволэн аслаз дырыз. СССР но юн держава вал. Калык нырысь ик малпаськылӥз странаез умоятон но узырмытон сярысь. Жаляса верано, со вакытысь тросэз адямиос быризы Быдӟым ожын. Улонысь кошкизы устоосыз пӧлысь устоосыз. Совето Союз куашкам бере валаса ик ӧм вуэ: странаямы пыӵаны кутскизы Шундыпуксён палась сямъёс, идеалъёс. Туж ӟеч тодӥсько на со вакытэз: чагыр экран пыр адӟытъяны кутскизы урод сямъёсты пыӵатӥсь мультфильмъёсты но киноосты. Шуом, «Том и Джери» нылпиез дышетэ лек луыны. Кырсь амалъёсын коньдон поттӥсь адямиос кивалтӥсьлэн пуконэз понна вожмаськыны ӧдъязы. Ярам, со вакытэ туж иназ луиз В. Путинлэн президент луэмез. Сотэк, оло, Россилэн улонэз Рим империлэсь пӧртэм ӧй луысал.Туннэ Римын выллем улонэз адӟе Украина. Отын адямилэн небыт, капчи, ӟеч сямъёсыз уг дунъясько ни. Калыклэн улон-вылонэз нуналысь нуналэ шугоме. Калык шара адӟем каре нацистлэсь Степан Бандералэсь. Адямиослэсь малпаськон ӧрзэс кин ке юромо воштэм.Римын, Совето Союзын но Украинаын югдур одӥг кадь. Кун куашкан азьын калык лек но керӟег луэ. Калыкен кивалтыны быгатоно. Угось со ас кожаз гинэ уг быгаты рос-прос малпаськыны, котькуд учырысь умой но урод палъёссэ висъяны.Кемалась ӧвӧл тодмое, вуоно филолог, практиказэ ортчиз кыӵе ке гуртысь школаын. Со шуиз: «Туннэ 6-тӥ классысен ик пиналъёслы дышетӥсьёс ЕГЭ сярысь верамысь уг дугдо. Таин сэрен нылпиослэн улон шоры учконъёссы сюбег кылемын. Мар соосты вите азьланяз - малпаны ик кышкасько». Та выллем учыръёсты ӧз дугдытэ ке, дуннеысь калык Америкаез гинэ уз серекъя, дыр. Кыстӥськоно соос сьӧры, кинъёс асьсэды арысь аре кужмогес, визьмогес, тазагес карыны тыршо.Степан Коньков Туспуктӥз Александр Горбунов  Теги: история Малпанъёс политика  